wickkiey/tamil-wikipedia-markdown huggingface dataset:
# முப்பரிமாணம் (2017 திரைப்படம்)



**முப்பரிமாணம்** இத்திரைப்படம் 2017 ல் வெளிவந்த காதல் கலந்த சுவாரசியமான திரைப்படமாகும். அதிரூபன் இத்திரைப்படத்தை எழுதி இயக்கியிருந்தார். இத்திரைப்படத்தின் முக்கிய வேடங்களில் சாந்தணு பாக்கியராஜ் மற்றும் சிருஷ்தி டாங்கே ஆகியோரும் இவர்களுடன் ஸ்கண்டா அசோக், ரவி பிரகாஷ் மற்றும் தம்பி ராமையா ஆகியோரும் நடித்திருந்தனர். ஜீ. வீ. பிரகாஷ் இத்திரைப்படத்திற்கு இசையமைத்திருந்தார். ராசாமதி இத்திரைபடத்திற்கு ஒளிப்பதிவு செய்திருந்தார். இத்திரைப்பட தயாரிப்பு 2015 இன் பிற்பகுதியில் தொடங்கப்பட்டு 2017 மார்ச் மாதம் மூன்றாம் திகதி திரையிடப்பட்டது.  

## நடிகர்கள்

- சாந்தணு பாக்கியராஜ்- கதிர்
- சிருஷ்தி டாங்கே- அனுஷா
- ஸ்கண்டா அசோக்- சந்தோஷ்
- தம்பி ராமையா - படகு முதளாளி
- புளோரன் பெரேய்ரா- அனுஷாவின் தந்தை
- ரவி பிரகாஷ்-அனுஷாவின் மாமா
- அப்புகுட்டி- லோகு
- சுவாமிநாதன் - அறிவுடை
- பி. வி. சந்திரமௌளி- விக்னேஸ்வரன் ஐபிஎஸ் , கதிரின் தந்தை
- கல்யாணி நடராஜன்- கதிரின் அம்மா
- ரேகா சுரேஷ் - அனுஷாவின் அம்மா
- அவிஸ் மனோஜ் குமார் - கதிரின் நண்பன்சிறப்பு தோற்றம்
- ஆரி
- ஐஸ்வர்யா ராஜேஷ்
- ஆர்யா
- அசோக் செல்வன்
- வொபி சிம்கா
- ஜக்கி ஜெரோப்
- ஜனனி ஜயர்
- கே. பாக்கியராஜ்
- கலையரசன்
- கீர்த்தி விஜய்
- கிரிஷ்
- பாண்டியராஜன்
- பார்த்தீபன்
- பூர்ணிமா பாக்கியராஜ்
- பிரபு
- பிரசன்னா
- பிரேம்ஜி அமரன்
- பிருத்வி ராஜன்
- ராதிகா
- ராஜேந்திரன்
- ரம்யா கிருஷ்ணன்
- சங்கீதா
- சூரி
- வெங்கட் பிரபு
- விதார்த்
- விஜய் அந்தோணி
- விவேக்

## தயாரிப்பு

2015 இன் ஆரம்பத்தில் சாந்தணு பாக்கியராஜ் அதிரூபன் இயக்கும் இத்திரைப்படத்திற்கு கையெழுத்திட்டார். அதிரூபன் பாலாவிடம் உதவி இயக்குநராக பணியாற்றியவர். அதுமட்டுமல்லாமல் இத்திரைப்படம் தன் வாழ்நாளை உயிர்பிக்கவந்த திரைப்படம் என நம்பிக்கை தெரிவித்திருந்தார் . வெற்றிமாறன் இத்திரைப்படத்தை இயக்குவதற்கு ஊக்கமளித்ததுடன் சாந்தணுவை கதாநாயகனாகவும் தெரிவு செய்திருந்தார் . காரணம் சாந்தணு இயல்பாகவே நடிக்ககூடியவர் என்பதாலும் நன்றாக நடனமாடக்கூடியவர் என்பதாலும் தெரிவு செய்யப்பட்டார் என்பது குறிப்பிடத்தக்கது. மேலும் இத் திரைப்படத்திற்கான திரைக்கதையை ஏழு வருடங்கள் எடுக்கப்பட்டுள்ளது. மேலும் இத்திரைப்படமானது பல தோல்விப்படங்களின் பின் சாந்தணுவிற்கு சிறந்தபடமாக அமைந்துள்ளது.  

## பின்னூட்டல்கள்
# காட்சு, ஈரான்



**காட்சு (**Qods ; , பிற பெயர்கள் : சாரியி காட்சு = காட்சு நகரம் (Shahr-e Qods) ; முந்தையப் பெயர்கள் : Karaj, Qal‘eh Hasan, Qal‘eh-ye Ḩasan Khān) என்று அழைக்கப்படும் நகரமானது, கோட்சு கவுண்டியில் இருக்கும் நகரம் ஆகும். மேலும், அந்த கவுன்டியின் தலைநகரமாகவும் இருக்கிறது. 2006 ஆம் ஆண்டு எடுக்கப்பட்ட மக்கள் தொகைக் கணக்கெடுப்பின்படி, இந்நகரத்தின் மக்கள் தொகை 229,354 நபர்கள் ஆகும். இந்நபர்கள் 60,331 குடும்பங்களில் வாழ்ந்தனர். 1989 ஆம் ஆண்டில் கோட்ஸ் அதிகாரப்பூர்வமாக நகராட்சியாக மாறியது. பாரசீக வளைகுடா புரோ லீக் (Persian Gulf Pro League) அணியான பேக்கன், இங்குள்ள சாகரே கோட்சு மைதானத்தினால் விளையாடுகிறது.  

## கல்வி
இந்த நகரத்தில் மூன்று பல்கலைக் கழகங்கள் உள்ளன: இசுலாமிய ஆசாத் பல்கலைக்கழகம், சாகர்-ஈ கோட்சின் கிளை, பயன்பாட்டு அறிவியல், தொழில்நுட்ப பல்கலைக்கழகம், பயாம்-இ-நூர் பல்கலைக்கழகம் ஆகிய புகழ் பெற்ற கல்வியகங்கள் உள்ளன.  

## மக்கள் தொகை
2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில் இந்த நகரம் இருபத்தியெழாவது இடத்தினைப் பெறுகிறது. 2006 ஆம் ஆண்டு மக்கள் தொகை கணக்கெடுப்பின்படி, இந்த நகரத்தில் 60,331 குடும்பங்கள் இருந்தன. அந்த குடும்ப உறுப்பினர்களின் எண்ணிக்கை 229,354 ஆக, மக்கள் தொகைக் கணக்கெடுப்பின் படி இருந்தது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பல்வேறு எந்த வகையான சமூக சீரமைப்புடன் தொடர்புடையவர்களை விடவும், அதிக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர். 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 309,605 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 283,517 நபர்கள் இருந்தார்கள். தற்பொழுதுள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +9.20% அதிகரித்துள்ளது.
# ஜோர்தானில் சுற்றுலா

**ஜோர்தானில் சுற்றுலா** (ஆங்கிலம்: Tourism in Jordan ) ஜோர்டான் மத்திய கிழக்கில் ஒரு இறையாண்மை கொண்ட அரபு நாடு. ஜோர்தான் தெற்கே சவுதி அரேபியா, வடகிழக்கில் ஈராக், வடக்கே சிரியா, மேற்கில் இஸ்ரேல் மற்றும் பாலஸ்தீனம் ஆகியவற்றை எல்லைகளாக கொண்டுள்ளது. ஜோர்தான் மூலோபாய ரீதியாக ஆசியா, ஆப்பிரிக்கா மற்றும் ஐரோப்பாவின் குறுக்கே அமைந்துள்ளது. தலைநகரான அம்மான் ஜோர்தானின் அதிக மக்கள் தொகை கொண்ட நகரம் மற்றும் நாட்டின் பொருளாதார, அரசியல் மற்றும் கலாச்சார மையமாகும்.  

உலகளாவிய புகழ்பெற்ற பெட்ரா (1985 முதல் யுனெஸ்கோ உலக பாரம்பரிய தளம், மற்றும் உலகின் புதிய ஏழு அதிசயங்களில் ஒன்று), ஜோர்டான் நதி, நெபோ மலை, மடாபா, ஏராளமான இடைக்கால மசூதிகள் மற்றும் தேவாலயங்கள் மற்றும் பழுதடையாத இயற்கை இடங்கள் ( வாடி இரம் மற்றும் ஜோர்டானின் வடக்கு மலைப் பகுதி போன்றவை) போன்ற வரலாற்று தளங்களை பார்வையிடுவது அதன் முக்கிய சுற்றுலா தலங்களில் அடங்கும். அத்துடன் கலாச்சார மற்றும் மத தளங்கள் மற்றும் மரபுகளை அவதானித்தல் ஆகியவற்றையும் கொண்டுள்ளது.  

ஜோர்தான் சுகாதார சுற்றுலாவையும் வழங்குகிறது, இது சாக்கடல் பகுதி, கல்வி சுற்றுலா, நடைப் பிரயாணம், இசுநோர்கெலிங் மற்றும் இசுகூபா மூழ்கல் ஆகியவற்றில் அகபாவின் பவளப்பாறைகள், பாப்-கலாச்சார சுற்றுலா மற்றும் ஜோர்தானின் நகரங்களில் வணிகச் சுற்றுலா ஆகியவற்றை மையமாகக் கொண்டுள்ளது. 2009 ஆம் ஆண்டில் வந்த தோராயமாக 4.8 மில்லியன் சுற்றுலாப் பயணிகளில் பாதிக்கும் மேற்பட்டவர்கள் அரபு பயணிகள். முக்கியமாக வளைகுடாவின் அரபு நாடுகளிலிருந்து, தங்கள் விடுமுறைகளை ஜோர்தானில் கழிக்கத் திட்டமிட்டுள்ளதாகக் கூறினர்.  

## முக்கிய சுற்றுலா தலங்கள்


நபேடியர்களின் இல்லமான வாடி மூசாவில் உள்ள பெட்ரா மலையில் செதுக்கப்பட்ட ஒரு முழுமையான நகரம் உள்ளது. இங்குள்ள பாறைகள் பிரமாண்டமானவை மற்றும் வண்ணமயமானவை, இவை பெரும்பாலும் இளஞ்சிவப்பு நிறத்தில் உள்ளன. மேலும் பண்டைய நகரத்தின் நுழைவாயில் மலையில் 1.25 கி.மீ குறுகலான பள்ளத்தாக்கு ஒன்று உள்ளது. இது சிக் என்று அழைக்கப்படுகிறது. நகரத்தில் பல்வேறு கட்டமைப்புகள் உள்ளன, இதில் அல் காஸ்னே உட்பட அனைத்தும் பாறையில் செதுக்கப்பட்டுள்ளன. இது "கருவூலம்" என்று அழைக்கப்படுகிறது. இது "உலகின் புதிய ஏழு அதிசயங்களில்" ஒன்றாகவும் வகைப்படுத்தப்பட்டுள்ளது.  

பெட்ராவில் ஆர்வமுள்ள பிற முக்கிய தளங்கள் தேவாலயம், ரோமன் திரையரங்கம், அரச குடும்ப கல்லறைகள், தியாகத்தின் உயர் இடம் ஆகியவை அடங்கும். 1812 ஆம் ஆண்டில் சுவிஸ் ஆய்வாளர் ஜோஹன் லுட்விக் புர்க்ஹார்ட் என்பவரால் பெட்ரா மேற்கத்திய உலகிற்காக மீண்டும் கண்டுபிடிக்கப்பட்டது. இது யுனெஸ்கோ உலக பாரம்பரிய தளமாக 1985 இல் பொறிக்கப்பட்டது.  

உம் கைஸ் என்ற பாழடைந்த ஹெலனிஸ்டிக் கால ரோமானிய நகரம் ஒன்று உள்ளது. ஜெராஷ் அதன் பண்டைய ரோமானிய கட்டிடக்கலைக்கு பிரபலமானது, கொலோனட் வீதிகள், கொரிந்திய வளைவுகள், வெளிப்புற ரோமன் அரங்குகள் மற்றும் ஓவல் பிளாசா ஆகியவை அடங்கும்.  

2005 ஆம் ஆண்டில் யுனெஸ்கோவின் உலக பாரம்பரிய தளமாக பொறிக்கப்பட்ட உம் அர்-ராசாஸ், இந்த இடிபாடுகள் ரோமன், பைசாந்தியன் மற்றும் ஆரம்பகால முஸ்லீம் கட்டிடக்கலைகளின் கலவையைக் காட்டுகின்றன. அதன் பொக்கிஷங்களில் நாட்டின் மிகப்பெரிய தேவாலய மொசைக் தளம் உள்ளது; தளம் முழுமையாக அகழ்வாராய்ச்சி செய்யப்பட்டால் புதிய கண்டுபிடிப்புகள் மேலும் சாத்தியமாகும்.
# திதிஹாத்

**திதிஹாத்** (*Didihat*) என்பது இந்தியாவின் உத்தராகண்டம் மாநிலத்தின் பிதௌரகட் மாவட்டத்தில் அமைந்துள்ள ஒரு நகரம் மற்றும் நகராட்சி ஆகும்.  இது பிதௌரகட் மாவட்டத்தின் பதினொரு நிர்வாக துணைப்பிரிவுகளில் ஒன்றாகும். மேலும் அதன் நிர்வாக தலைமையகமாகவும் செயற்படுகின்றது. இந்த நகரம் 6522 மக்கட் தொகையை கொண்டுள்ளது. திதிஹாத் மாநில தலைநகர் தெஹ்ராதுனில் இருந்து 520 கி.மீ. (320 மைல்) தொலைவில் அமைந்துள்ளது.  

## வரலாறு
இன்றைய திதிஹாத் பகுதி வரலாற்று ரீதியாக சிராகோட்டின் நிலப்பிரபுத்துவ ராய்கா மல்லா மன்னர்களால் ஆளப்பட்டது. மலாய் நாத்தின் பண்டைய ஷிரகோட் கோயில் ராய்கா மன்னர்களால் கட்டப்பட்டது. ஹரி மல்லா மன்னரின் காலம் வரை இந்த பகுதி நேபாளத்தின் டோட்டி இராச்சியத்தின் கீழ் இருந்தது. பின்னர் கி.பி 1581 இல் சந்த் வம்ச ஆட்சியாளர் ருத்ரா சந்தின் காலத்தில் இப்பகுதி சந்த் ஆட்சியாளர்களின் கட்டுப்பாட்டில் வந்தது. இன்றும் திதிஹாட்டில் பண்டைய கோட்டை மற்றும் கோயில்களின் எச்சங்கள் சில உள்ளன.  

1947 ஆம் ஆண்டில் ஐக்கிய மாகாணங்களின் அல்மோரா மாவட்டத்தில் திதிஹாத் தெஹ்ஸிலாக இருந்தது. இந்தியா பிரித்தானியாவிடம் இருந்து சுதந்திரம் பெற்ற பின் திதிஹாத் தெஹ்ஸிலும், அல்மோரா மாவட்டத்தின் பிற வடகிழக்கு பகுதிகளும் 1960 இல் புதிதாக உருவாக்கப்பட்ட பிதௌகரட் மாவட்டத்திற்கு மாற்றப்பட்டன. 2001-2011 ஆம் ஆண்டுகளில் 298 கிராமங்களை திதிஹாட் தெஹ்ஸிலிலிருந்து மாற்றுவதன் மூலம் புதிய தெஹ்ஸிலான பெரினாக் உருவாக்கப்பட்டது.  

## புவியியல்
திதிஹாட் 29.97 ° வடக்கு 80.15 ° கிழக்கு இந்தியாவின் உத்தராகண்டம் மாநிலத்தின் பிதௌகரட் மாவட்டத்தில் கடல் மட்டத்திலிருந்து 1,725 ​​மீ (5,659 அடி) உயரத்தில் அமைந்துள்ளது. இது மாவட்ட தலைமையக பிதௌகரடிலிருந்து 54 கி.மீ (34 மைல்) தொலைவில் அமைந்துள்ளது.  இந்நகர் 4 கி.மீ. <sup>2</sup> (1.5 சதுர மைல்) பரப்பளவைக் கொண்டுள்ளது. ஒரு லட்சம் மற்றும் அதற்கு மேற்பட்ட மக்கட்தொகை கொண்ட அருகிலுள்ள நகரமான ஹால்ட்வானி (252 கி.மீ. (157 மைல்) தூரத்திலும், ஐந்து லட்சம் மற்றும் அதற்கு மேற்பட்ட மக்கட்தொகை கொண்ட அருகிலுள்ள நகரமான பரேலி 285 கி.மீ. (177 மைல்) தொலைவிலும் அமைந்துள்ளது.  

## புள்ளிவிபரங்கள்
2011 ஆம் ஆண்டு இந்திய சனத் தொகை கணக்கெடுப்பின்படி திதிஹாத் நகர் பஞ்சாயத்தின் சனத் தொகை 6,522 ஆகும். திதிஹாத் மக்களின் கல்வியறிவு விகிதம் 91.03% ஆகும். ஆண்களின் கல்வியறிவு 95.20% வீதமாகவும், பெண்களின் கல்வியிறிவு 86.44% வீதமாகவும் காணப்படுகின்றது. 2011 ஆம் ஆண்டில் திதிஹாத்தில் 1000 ஆண்களுக்கு 889 பெண்கள் என்ற பாலின விகிதம் உள்ளது. திதிஹாத்தின் பூர்வீக குடியினர் குமாவோனிஸ் மக்கள் ஆவார்கள். மக்கட்தொகையில் சுமார் 20.55% வீதமானோர் பட்டியல் சாதியினரைச் சேர்ந்தவர்கள்.  

## பொருளாதாரம்
திதிஹாத் பாரம்பரியமாக அருகிலுள்ள பகுதிகளைச் சேர்ந்த வணிகர்கள் வாரத்தின் ஒரு குறிப்பிட்ட நாளில் தங்கள் பொருட்களை விற்பனைக்கு கொண்டு வரும் இடமாக இருந்தது. திபெத்தில் இருந்து எடுத்து வரப்படும் கம்பளி மற்றும் உப்பு என்பன தானியங்களுக்காக பண்டமாற்று செய்யப்பட்டன.
# வென்ற்வேத்வில், நியூ சவுத் வேல்ஸ்



**வென்ற்வேத்வில்** (Wentworthville) ஆஸ்திரேலியாவின் நியூ சவுத் வேல்ஸ் மாநிலத்தில் சிட்னியின் பரந்த மேற்கு சிட்னி பிராந்தியத்தில் உள்ள ஒரு புறநகர்ப் பகுதியாகும். இது சிட்னி நகரிலிருந்து 27 கிலோமீட்டர் மேற்காக பரமட்டா மற்றும் கம்பர்லான்ட் உள்ளாட்சி பகுதிகளில் அமைந்துள்ளது. உள்ளூர் மக்கள் வென்ற்வேத்வில் என்ற பெயரை சுருக்கமாக 'வென்டி' என்று அழைப்பர்.  

## வரலாறு

வென்ற்வேத்வில், நீல மலை பிரதேசத்தில் உள்ள வென்ற்வேத் நீர்வீழ்ச்சி மற்றும் நியூ சவுத் வேல்ஸ் மாநிலத்தின் மேற்காக இருக்கும் வென்ற்வேத் ஆகியன வென்ற்வேத் குடும்பத்தின் பெயர் காரணமாக பெயரிடப்பட்டிருக்கின்றன. பிரபல ஆஸ்திரேலிய நில ஆய்வாளர், வழக்குரைஞர், பத்திரிகை வெளியீட்டாளர், ஆரசியல்வாதி மற்றும் நில உரிமையாளரான வில்லியம் வென்ற்வேத்தின் தந்தையாகிய டி'ஆர்சி வென்ற்வேத்திற்கு 1810 ஆம் ஆண்டில் இந்த பகுதியில் உள்ள 2000 ஏக்கர் காணி நில மானியமாக வழங்கப்பட்டது.  

1800 களின் நடுப்பகுதியில் ஏற்பட்ட நிலத்தேவை அதிகரிப்பை தொடர்ந்து இந்த பகுதி நிலங்கள் வீடுகள் மற்றும் பண்ணைகளுக்காக பிரிக்கப்பட்டது. வென்ற்வேத்திற்கு சொந்தமான காணிகள் 600 காணித்துண்டுகளாக பிரிக்கப்பட்டன. 1864 ஆம் ஆண்டு பென்ரித் நோக்கிய ரயில்ப் பாதை இங்கு அமைக்கப்பட்டது. 1883 ஆம் ஆண்டு இங்கு அமைக்கப்பட்ட ரயில் நிலையம் முதலில் டி. ஆர். ஸ்மித் தளமேடை என்று அழைக்கப்பட்டு, பின்னர் இரண்டாண்டுகளின் பின்னர் வென்ற்வேத்வில் ரயில் நிலையம் என்று பெயர் மாற்றம் பெற்றது.  

2007 ஆம் ஆண்டில் இந்த புறநகர் பகுதியில் எல்லைகள் மீண்டும் வரையப்பட்டு வென்ற்வேத்வில்லின் வடக்குப் பகுதி கான்ஸ்டிடியூசன் ஹில் புறநகராக மாறியது.  

## புள்ளிவிவரங்கள்
2016 ஆம் ஆண்டில் இடம்பெற்ற மக்கள் தொகை கணக்கெடுப்பின்படி வென்ற்வேத்வில்லில் வாழும் மக்களின் மூதாதையர்களில் 26% இந்தியா, 9.7% இங்கிலாந்து, 9.4% ஆஸ்திரேலியா, 7.1% சீனா, மற்றும் 3.8% லெபனான் ஆகிய நாடுகளைச் சேர்ந்தவர்களாக இருக்கிறார்கள்.  

இங்கு வாழ்பவர்களில் 35.4% மக்கள் ஆஸ்திரேலியாவில் பிறந்தவர்கள். ஏனையவர்களில் 26.5% இந்தியா, 7.8% இலங்கை, 4.4% சீனா, 2.0% பிலிப்பைன்ஸ், மற்றும் 1.7% லெபனான் ஆகிய நாடுகளில் பிறந்திருக்கிறார்கள். இவர்களில் 30.1% ஆனோர் மட்டுமே வீட்டில் ஆங்கிலம் பேசுகிறார்கள். வீடுகளில் பேசப்படும் பிற மொழிகளாக தமிழ் 11.5%, குஜராத்தி 7.9%, இந்தி 7.2%, பஞ்சாபி 4.5%, தெலுங்கு 4% ஆகியன உள்ளன.  

இங்குள்ள மக்களில் 34.% ஆனோர் இந்துக்களாகவும் 18.9% ஆனோர் கத்தோலிக்கர்களாகவும் 11.6% ஆனோர் மதம் இல்லை என்றும் அடையாளப்படுத்துகின்றனர்.  

## போக்குவரத்து
வென்ற்வேத்வில் ரயில் நிலையம் சிட்னி ரயில் வலையமைப்பின் வடக்கு கடற்கரை, வடக்கு மற்றும் மேற்கு தடத்தில் அமைந்துள்ளது. பிளக்டவுனிலிருந்து கம்பல்டவுன் செல்லும் கம்பர்லாண்ட் ரயில் தடமும் இந்த ரயில் நிலையத்தினூடாக செல்கிறது. இங்கிருந்து சிட்னி நகருக்கான ரயில் பயண நேரம் பொதுவாக 35 நிமிடங்கள் ஆக இருக்கும்.  

## பள்ளிகள்
- வென்ற்வேத்வில் பொது பள்ளி
- தூய கார்மேல் மலை அன்னை ஆரம்ப பள்ளி
- டார்சி சாலை பொது பள்ளி
- வெஸ்ட்மீட் கிறீஸ்தவ இலக்கண பள்ளி (முன்பு எசிங்டன் கிறீஸ்தவ கல்விச்சாலை)
# நிகாமானந்தா பரமஹன்சா

**சுவாமி நிகாமானந்த பரமஹன்சா** (Nigamananda Paramahansa பிறப்பு **நளினிகாந்தா சட்டோபாத்யாய்** ; 18 ஆகஸ்ட் 1880 - 29 நவம்பர் 1935 ) கிழக்கு இந்தியாவில் பரவலாக அறியப்பட்ட சத்குரு, இந்து யோகி, குரு ஆவார் . அவர் சக்தி வழிபாட்டுடன் தொடர்புடையவர். தந்திரம், ஞானம், யோகா மற்றும் பிரேமா அல்லது பக்தி ஆகியவற்றின் ஆன்மீக குருவாக பார்க்கப்படுகிறார். இவரைப் பின்பற்றுபவர்கள் மற்றும் வணங்குபவர்கள் பிரியமான தாகுரா என்று இவர் அறியப்பட்டார். தனது 13 ஆம் வயதில் தனது பெற்றோரின் விருப்பதிற்கு ஏற்ப தனது பெயரினை மாற்றிக் கொண்டார்.  

நியாமானந்தா நாடியா மாவட்டத்தில் (தற்போது மெஹர்பூர் மாவட்ட பங்களாதேஷ் ) குட்டாபூரின் குக்கிராமத்தில் ஒரு பெங்காலி பிராமண குடும்பத்தில் பிறந்தார். அவர் ஒரு ஆதி சங்கரின் வழிபாட்டினால் சந்நியாசம் பூண்டார். *சந்நியாசியாக* ஆன பின்னர், அவர் *பரிப்ராஜகாச்சார்ய பரமஹன்ச ஸ்ரீமத் சுவாமி நிகமநந்த சரஸ்வதி தேவா* என்று அறியப்பட்டார். நிகமணந்தா நிர்விகல்ப சமாதி நிலையினை அனுபவித்ததாக கூறப்படுகிறது.  

சரஸ்வதா மாதாவிலிருந்து ஓய்வு பெற்ற பிறகு, நிகமநந்தர் தனது வாழ்க்கையின் கடைசி பதினான்கு ஆண்டுகளை பூரியில் கழித்தார். அங்கு துர்கா சரண் மொகந்தி எனும் ஒரு பள்ளி மாணவர் 1930 ஆம் ஆண்டில் நிலச்சா குதிரில் இவரைச் சந்த்தித்து இவர் சத்குரு என்பதை அடையாளம் கண்டு கொண்டார். பின்பு மெகந்தி அவரின் சீடராக மாறினார். அவரின் கொள்களை நூலாக எழுதி வெளியிட்டார். மொஹந்தியின் ஊக்கத்தின் கீழ், ஒடிசாவில் 100 க்கும் மேற்பட்ட ஆசிரமங்கள் இயங்குகின்றன. டிசம்பர் 7, 1985 அன்று அவர் இறக்கும் வரை மொஹந்தி நிகமானந்தாவின் செய்தியை தொடர்ந்து பரப்பினார்.  

## வாழ்க்கை

### குழந்தைப் பருவம், ஆய்வுகள் மற்றும் சேவை வாழ்க்கை (1880-1901)
இவரது இயற்பெயர் நிகமநந்தருக்கு நளினிகாந்தா (নলিনীকান্ত, ନଳିନୀକାନ୍ତ, नलिनीकान्त - இந்து அர்த்தத்தில்: தாமரை, நீர்), அவரது தந்தை பூபன் மோகனின் விருப்பப்படி மற்றும் அவரது தந்தையின் குருவான சுவாமி பாஸ்காரானந்த சரஸ்வதியின் ஆலோசனையின் பேரில் இவர் இந்தப் பெயரினை வைத்துக் கொண்டார் பதின்மூன்று வயதில் (1893) நளினிகாந்தா தனது தாயார் மாணிக்க சுந்தரி தேவியை காலரா நோயால் இழந்தார். 1894-95ல் மாணவர் உதவித்தொகை தேர்வில் தேர்ச்சி பெற்று மெஹர்பூர் உயர்நிலைப் பள்ளியில் பயின்றார் . 1895 இல் டாக்கா அசனுல்லா பொறியியல் கல்லூரியில் சேர்ந்தார். 1897 இல் தனது தந்தை சுதன்சுபலா தேவி என்ற பதின்மூன்று வயது பெண்ணைத் திருமணம் செய்து கொண்டார் . 1899 ஆம் ஆண்டில் தனது கற்றலை நிறைவு அவர் ராணி ராஷ்மோனியின் தோட்டமான தினாஜ்பூர் மாவட்ட வாரியத்தில் பணியில் சேர்ந்தார். 1901 ஆம் ஆண்டில் திருமணத்திற்கு சுமார் ஐந்து ஆண்டுகள் கழித்து அவர் நாராயன்பூர் ஜமீந்தாரின் மேற்பார்வையாளராக பணியாற்றியனார். நிகமானந்தா நீண்ட தேடலுக்குப் பிறகே தனது குருவான நிகாமானந்தாவினைக் கண்டறிந்தார். அதுபோல இவரையும் இவரது வருங்கால சீடர்கள் நீண்ட தேடலுக்குப் பிறகே கண்டறிந்தனர்.
# கவுதம் தாஸ்

**கவுதம் தாஸ்** (Gautam Das சிஏ 1978 &ndash; நவம்பர் 17, 2005) ஒரு வங்காளதேச அச்சு பத்திரிகையாளர் மற்றும் வங்காளதேசத்தின் டாக்கா மாகாணத்தின் புலனாய்வுப் பிரிவின் தலைவராக இருந்தார். இவர் இவரின் அலுவலகத்தில் வைத்து கொலை செய்யப்பட்டார். பலரது ஊழலை இவர் அம்பலப்படுத்தும் வகையில் அறிக்கைகளை வெளியிட்டதன் மூலம் தாஸ் பரவலாக அறியப்பட்டர். மேலும் அந்தப் பகுதி முழுவதும் பரவலாக அவருக்கு நற்பெயர் இருந்தது  

## தனிநபர்
இறக்கும் போது இவருக்கு 33 வயது ஆகும். கவுதம் தாஸ் பங்களாதேஷின் ஃபரித்பூரில் உள்ள பங்கா உபசிலாவின் சண்டிதாஷி கிராமத்தில் அடக்கம் செய்யப்பட்டுள்ளார். அவரது மரணத்தின் 9 வது ஆண்டு நினைவு நாளில், பத்திரிகையாளர் கவுதம் தாஸ் நினைவு குழுமம், ஃபரித்பூர் பத்திரிக்கையாளர் சங்கம் மற்றும் சமகல் சூரித் சமபேஷ் ஆகியோர் அவரின் நினைவு நாளை நினைவுகூரும் வகையில் பல்வேறு நிகழ்ச்சிகளை நடத்தினர்.  

## தொழில்
பலரது ஊழலை இவர் அம்பலப்படுத்தும் வகையில் அறிக்கைகளை வெளியிட்டதன் மூலம் தாஸ் பரவலாக அறியப்பட்டர். மேலும் அந்தப் பகுதி முழுவதும் பரவலாக அவருக்கு நற்பெயர் இருந்தது. அவர் *டைனிக் சமகலின்* ஃபரித்பூர் *பணியகத்* தலைவராக இருந்தார். மேலும் அச்சு ஊடகங்களுக்கான பத்திரிகையாளராக இருந்தார். கொலை செய்யப்படுவதற்கு சிறிது காலத்திற்கு முன்னர் வரை இவர் டாக்காவை தளமாகக் கொண்ட *சமகலுக்காக* தாஸ் தொடர்ச்சியான அறிக்கைகளை வெளியிட்டு வந்தார். இந்த அறிக்கைகள் பங்களாதேஷ் தேசியவாத கட்சி அதிகாரிகளின் சட்டவிரோத நடவடிக்கைளையும் ஊழலை தெரிவிக்கும் வண்னம் அமைந்திருந்தது.. மேலும் அசோசியேட்டட் பிரெசு கட்டுமான ஒப்பந்த விருதுகள் பெறுவதற்கு லஞ்சம் வாங்கியதாக குற்றம் சாட்டப்பட்ட உள்ளூர் அரசாங்க அதிகாரிகளைப் பற்றி தாஸ் எழுதியதாக செய்தி வெளியிட்டுள்ளது.  

## இறப்பு
கவுதம் தாஸ் நவம்பர் 17, 2005 அன்று அவரது அலுவலகத்தில் கொல்லப்பட்டார். டாக்காவில் ஊடகவியலாளர்கள் தலைவர்கள் தாஸ் கொல்லப்பட்டதற்கு எதிர்ப்புத் தெரிவித்ததோடு, கொலையாளிகளைக் கைது செய்ய அரசாங்கத்திற்கு மூன்று நாள் இறுதி எச்சரிக்கையும் அளித்தனர். நவம்பர் 19, 2005 அன்று, தம்ஜித் ஹொசைன் பாபுவை (35) என்பவரை காவல்துறையினர் கைது செய்தனர். பாபு முன்னாள் பங்களாதேஷ் அவாமி லீக் சட்டமன்ற உறுப்பினரின் மகன் ஆவார். அவர் தனது இல்லத்தில் இருந்த போது கைது செய்யப்பட்டார். அதைத் தொடர்ந்து நீதிமன்றத்தில் அவர் ஒப்படைத்தபோது ஏழு நாட்கள் அவரை பிணையில் வைக்க நீதிமன்றம் அனுமதி அளித்தது.  

ஜூன் 27, 2013 அன்று கவுதம் தாஸைக் கொன்றதாக ஒன்பது குற்றவாளிகள் கைது செய்யப்பட்டனர். இந்த ஒன்பது குற்றவாளிகளில், எட்டு பேர் எதிர்க்கட்சி பங்களாதேஷ் தேசியவாத கட்சியைச் சேர்ந்த இளம் அரசியல்வாதிகள் ஆவர்.  

ஃபரித்பூர் முஜிப் சாலை பழுதுபார்க்கும் பணிகளில் ஊழல் செய்தனதனை செய்தித்தாளில் வெளியிட்டதற்காக அவர்கள் கவுதம் தாஸைக் கொன்றது நீதிமன்றத்தில் உறுதி செய்யப்பட்டது.  

## எதிர்வினைகள்
தாஸ் கொலை செய்யப்பட்ட இரண்டு நாட்களுக்குப் பிறகு, பங்களாதேஷ் நாட்டைச் சுற்றியுள்ள பத்திரிகையாளர் குழுக்கள் இந்தக் கொலையை எதிர்த்ததுடன், இதுபோன்ற செயல்களிலிருந்து பத்திரிகையாளர்களைப் பாதுகாக்க அரசாங்கம் எந்த முயற்சியும் செய்யாததற்கு எதிர்ப்புத் தெரிவித்தது.
# நயீம் மொகைமென்

**நயீம் மொகைமென்** (Naeem Mohaiemen பிறப்பு 1969) என்பவர் வங்கதேச எழுத்தாளர் ஆவார். இவர் தெற்காசியாவின் பிந்தைய காலனித்துவ குறிப்புகளை (1947, 1971) ஆராய்ச்சி செய்ய திரைப்படம், மற்றும் கட்டுரைகளைப் பயன்படுத்தும் நபர் ஆவார்.  

அவர் 2014 குகன்ஹெய்ம் ஃபெலோ மற்றும் 2018 டர்னர் பரிசுக்கு பரிந்துரைக்கப்பட்டார் . இவரது படைப்புகள் வெனிஸ், லாகூர், ஷார்ஜா, மராகேக், மொமெண்டம் (நோர்டிக்), லேபின் மற்றும் ஈவா (அயர்லாந்து) இருபது ஆண்டுகளில், மஹ்மூத் டார்விச அருங்காட்சியகம், ஆவணப்படம் 14, கிரண் நாடார் அருங்காட்சியகம், நவீன கலை அருங்காட்சியகம், பங்களாதேச ஷில்பகலா அகாடமி, பிரித்தானிய அருங்காட்சியகம் மற்றும் டேட் பிரிட்டன் ஆகிய இடங்களில் காட்சிக்கு வைக்கப்பட்டது.  

## கல்வி
மொஹைமென் 1993 ஆம் ஆண்டில் ஓபர்லின் கல்லூரியில் பொருளாதாரம் மற்றும் வரலாறு ஆகிய பிரிவுகளில் இளாங்கலைப் பட்டம் பெற்றார். அவர் 1994 ஆம் ஆண்டு முதல் 1996 ஆம் ஆண்டு வரியிலான காலங்களில் கல்லூரியின் அறங்காவலர் குழுவில் உறுப்பினராக இருந்தார். தற்போது கொலம்பியா பல்கலைக்கழகத்தில் முனைவர் பட்டம் பெறுவதற்கான பனிகளில் ஈடுபட்டு வருகிறார்.  

## திரைப்படங்கள்
*திரிப்போலி கேன்சல்டு (திரிப்போலி ரத்து செய்யப்பட்டது* ) ஏதென்ஸில் *உள்ள ஆவணப்படம் 14* இல் திரையிடப்பட்டது. பிரிட்டிச திரைப்பட நிறுவனத்தில் லண்டன் திரைப்பட விழாவின் போது திரையிடப்பட்டது.. நியூயார்க்கின் அருங்காட்சியகம் ஆஃப் மாடர்ன் ஆர்ட்டில் திரையிடப்பட்டது.  

*2017 ஆம் ஆண்டில் டூ மீட்டிங்ஸ் அண்ட் ஃபியூனரல் எனும் திரைப்படம் (இரண்டு கூட்டங்கள் மற்றும் ஒரு இறுதி ஊர்வலம்)* காஸலில் *ஆவணப்படம் 14* இல் திரையிடப்பட்டது இது *தி யங் மேன் வாஸ்* எனும் திட்டத்திலிருந்து பெறப்பட்டது.டேட் பிரிட்டனில் 2018 ஆம் ஆண்டிற்கான டர்னர் பரிசு பட்டியலில் இந்தத் திரைப்படம் இருந்தது.  

**தி யங் மேன் வாஸ்**  

**பகுதி 4** : *அபு அம்மர் வருகிறார்* (2016) **பகுதி 3** : *லாஸ்ட் மேன் இன் டாக்கா சென்ட்ரல்* (2015) - ஒக்வாய் என்வெசர் தொகுத்த "ஆல் தி வேர்ல்ட்ஸ் ஃபியூச்சர்ஸ்" இன் ஒரு பகுதியாக 56 வது வெனிஸ் பின்னேலில் திரையிடப்பட்டது.  

- 
- 

*இவர் ஷோதிக் இதிஹாஷின் கைதிகளின்* ஆசிரியர் ஆவார். அவர் *ஆஷஸ் அண்ட் ஹோப்: சிட்டகாங் ஹில் டிராக்ட்ஸ், பிளைன்ட் ஸ்பாட் ஆஃப் பங்காளதேச*, *கலக்டிவ்ஸ் ஆஃப் அடோமைஸ்டு டைம்* மற்றும் *சிஸ்டம் எர்ரர் (கணினி பிழை: ஆகிய நூல்களை இவர் எழுதியுள்ளார்.*  

## எழுத்து
முக்திஜுத்தோ: போலிபோனி ஆஃப் தெ ஓசன் (முக்திஜுத்தோ பண்ணிசை பெருங்கடல்") "ஆக்சிலரேட்டட் மீடியா அண்ட் தெ 1971 ஜெனோசைட் (துரிதப்படுத்தப்பட்ட ஊடகம் மற்றும் 1971 ஜெனோசிடு") "முஸ்ஸீ குய்மெட் அஸ் புரக்சி ஃபைட், மற்றும் எவ்ரிபடி வாண்ட்ஸ் டு பீ எ சிங்கப்பூர் (எல்லோரும் சிங்கப்பூராக இருக்க விரும்புகிறார்கள்) ( *கார்லோஸ் மோட்டாவின் தி குட் லைஃப்* ). போன்ற குறிப்பிடத் தகுந்த கட்டுரைகளை எழிதியுள்ளார்.அவர் மத மற்றும் சிறுபான்மையினர் பற்றிய அத்தியாயத்தை பங்களாதேசுக்கான ஐன் ஓ சலிச கேந்திரோவின் ஆண்டு அறிக்கையில் எழுதினார்.  

## விருதுகள்
2014: ஜான் சைமன் குகன்ஹெய்ம் நினைவு அறக்கட்டளையின் குக்கன்ஹெய்ம் ஊக்கத் தொகை 2018: டர்னர் பரிசுக்காக பரிந்துரைக்கப்பட்டார்
# முகமது அசதுல்லா அல்- கலிப்

**முஹம்மது அசாதுல்லா அல்-காலிப்** (Muhammad Asadullah Al-Ghalib அரபு :. اسد الله; ; பிறப்பு 15 ஜனவரி 1948) ஒரு வங்காளதேச சீர்திருத்தவாத இஸ்லாமிய அறிஞர் மற்றும் ராஜ்ஷாஹி பல்கலைக்கழகத்தில் அரபு மொழி முன்னாள் பேராசிரியராகப் பனியாற்றியவர் ஆவார். இவர் ஒரு பியூரிட்டன் இஸ்லாமிய இயக்கத்தின் தலைவர் ஆவார். இவர் ஒரு இஸ்லாமிய ஆராய்ச்சி இதழான மாதாந்திர அட்-தஹ்ரீக்கின் நிறுவனர் ஆவார்.  

23 பிப்ரவரி 2005 அன்று, இஸ்லாமிய போராளிகளை வழிநடத்தியதாக எழுந்த குற்றச்சாட்டைத் தொடர்ந்து வங்காளதேச அரசாங்கம் இவரை கைது செய்தது. இஸ்லாமிய பாரம்பரியத்தின் மறுமலர்ச்சி சங்கத்திலிருந்து இவர் நிதி பெற்றதாகவும் குற்றம் சாட்டப்பட்டது. இருப்பினும் அந்த அமைப்புடன் எந்த தொடர்பும் இல்லை என்று இவர் மறுத்தார் மற்றும் ஆகஸ்ட் 28, 2008 அன்று சிறையில் இருந்து இவர் விடுவிக்கப்பட்டார். இறுதியாக, இவர் அனைத்து குற்றச்சாட்டுகளிலிருந்தும் விடுவிக்கப்பட்டார்.  

## ஆரம்பகால வாழ்க்கை மற்றும் கல்வி
இவர் வங்காளதேசத்தின் சத்கிரா மாவட்டத்தில் அமைந்துள்ள புலாரதி என்ற கிராமத்தில் 1948 ஆம் ஆண்டில் பிறந்தார். இவரது தந்தை அஹ்மத் அலி (கி.பி 1883-1976) ஒரு இஸ்லாமிய அறிஞர் மற்றும் அஹ்லேஹதீத்தின் தலைவர்.  

இவர் வங்காளதேசத்தின் சத்கிரா, கக்டங்கா சீனியர் மெட்ராஷாவில் தகில், ஆலிம் மற்றும் பாசில் ஆகிய பொதுத் தேர்வுகளில் தேர்ச்சி பெற்றார். 1969 ஆம் ஆண்டில் வங்காளதேசத்தின் ஜமல்பூரில் உள்ள அராம்நகர் ஆலியா மதரஸாவில்காமில் (முஹாதித்) தேர்வில் தேர்ச்சி பெற்றார். முதல் பிரிவில் அனைத்து தேர்வுகளிலும் தேர்ச்சி பெற்றார். கிழக்கு பாகிஸ்தானின் அப்போதைய மதராஷா கல்வி வாரியத்தில் 16 வது இடத்தையும், கமில் தேர்வில் 5 வது இடத்தையும் பெற்றார்.  

கலரோவா அரசுக் கல்லூரியில் ஐ.ஏ. தேர்ச்சி பெற்றார். வங்காளதேசத்தின் குல்னாவின் மஜீத் மெமோரியல் சிட்டி கல்லூரியில் இளங்கலைப் பட்டத்தினையும் மற்றும் 1976 ஆம் ஆண்டில் டாக்கா பல்கலைக்கழகத்தில் அரபு துறையில் முதுகலைப் பட்டத்தில் முதல் வகுப்பில் முதல் இடத்தில் தேர்ச்சி பெற்றார். இறுதியாக இவர் 1992 ஆம் ஆண்டில் ராஜ்ஹசி பல்கலைக்கழகத்தில் முனைவர் பட்டம் பெற்றார்.  

## தொழில்
டாக்காவின் வடக்கு ஜத்ராபரியில் உள்ள ஜாமியா முஹம்ம்தியா அரேபியா மெட்ராஷாவில் இவர் ஆசிரியராகப் பணியாற்றினார். முதுகலைப் பிரிவில் தேர்வில் தேர்ச்சி பெற்ற பின்னர் இவர் டாக்கா பல்கலைக்கழகத்தில் உள்ள நவீன மொழிகள் நிறுவனத்தில் பகுதி நேர விரிவுரையாளராக 25 செப்டம்பர் 1980 இல் சேர்ந்தார்.  

அதே ஆண்டு டிசம்பர் 10 ஆம் தேதி, ராஜ்ஷாஹி பல்கலைக்கழகத்தில் அரபு மற்றும் இஸ்லாமிய ஆய்வுகள் பிரிவில் விரிவுரையாளராக சேர்ந்தார். 1995 ஆம் ஆண்டில் தனியாக துறை பிரிக்கப்பட்டது. 2016 இல் பேராசிரியராக ஓய்வு பெறும் வரை இவர் அரபுத் துறையில் இருந்தார். இந்தியா, பாகிஸ்தான், இலங்கை, நேபாளம், குவைத், சவுதி அரேபியா, ஐக்கிய அரபு எமிரேட்ஸ் போன்ற பல்வேறு நாடுகளில் சிறப்பு பேச்சாளராக பல சர்வதேச கருத்தரங்குகள் மற்றும் மாநாடுகளில் கலந்து கொண்டார்.  

## சிறை
23 பிப்ரவரி 2005 அன்று, இஸ்லாமிய போராளிகளை வழிநடத்தியடதாக எழுந்த குற்றச்சாட்டைத் தொடர்ந்து வங்காளதேச அரசாங்கம் இவரை கைது செய்தது. இஸ்லாமிய பாரம்பரியத்தின் மறுமலர்ச்சி சங்கத்திலிருந்து இவர் நிதி பெற்றதாகவும் குற்றம் சாட்டப்பட்டது. இருப்பினும் அந்த அமைப்புடன் எந்தத் தொடர்பும் இல்லை என்று இவர் மறுத்தார்
# நைலா கபீர்

**நைலா கபீர்** (Naila Kabeer ; பிறப்பு 28 ஜனவரி 1950) என்பவர் இந்தியாவில் பிறந்த ஐக்கிய ராச்சிய வங்காளதேச சமூக பொருளாதார நிபுணர், ஆராய்ச்சியளார் மற்றும் எழுத்தாளர் ஆவார். இவர் பெண்ணிய பொருளாதாரத்திற்கான சர்வதேச சங்கத்தின் (IAFFE) தலைவராகவும் உள்ளார். 2018 முதல் 2019 வரை இவர் பதவியில் இருப்பார். இவர் முதன்மையாக வறுமை, பாலினம் மற்றும் சமூக கொள்கை பிரச்சினைகளில் பணியாற்றுகிறார். பாலினம், வறுமை, சமூக விலக்கு, தொழிலாளர் சந்தைகள் மற்றும் வாழ்வாதாரங்கள், சமூக பாதுகாப்பு போன்றவை குறித்து ஆராய்ச்சிகளில் ஈடுபட்டு வருகிறார். தெற்கு மற்றும் தென்கிழக்கு ஆசியாவை மையமாகக் கொண்டு மையமாக கொண்டு ஆராய்ச்சிகளில் ஈடுபட்டு வருகிறார்.  

## ஆரம்பகால வாழ்க்கை
கபீர் இந்தியாவின் மேற்கு வங்காளத்தின் கல்கத்தாவில் பிறந்தார், பின்பு அவரது குடும்பம் கிழக்கு வங்காளத்திற்கு (இப்போது வங்காளதேச ) குடிபெயர்ந்தது. இவர் இந்தியாவின் ஷில்லாங்கில் உள்ள லோரெட்டோ கான்வென்ட் பள்ளிக்குச் சென்றார். 1969 ஆம் ஆண்டில், இவர் உயர் கல்விக்காக ஐக்கிய இராச்சியத்திற்கு சென்றார். லண்டன் பொருளியல் பள்ளியில் பொருளாதாரத்தில், இளாங்கலைப் பட்டம் பெற்றார்.லண்டன் பல்கலைக்ககழகக் கல்லூரியில் பொருளாதாரத்தில் முதுகலைப் பட்டம் பெற்றார். பின்பு 1985 ஆம் ஆண்டில் முனைவர் பட்டம் பெற்றார்.  

1979 ஆம் ஆண்டில், கபீர் தனது முனைவர் பட்டத்திற்கான களப்பணியை வங்காளதேசத்தில் உள்ள ஒரு கிராமத்தில் செய்தார். பொருளாதாரத்தில் இளங்கலை மற்றும் முதுகலைப் பட்டத்திற்குப் பிறகு1985 ஆம் ஆண்டில், லண்டன் பொருளியல் பள்ளியில் பொருளாதாரத்தில் முனைவர் பட்டம் பெற்றார். , . 2010 ஆம் ஆண்டில், லண்டன் பல்கலைக்கழகத்தின் ஓரியண்டல் மற்றும் ஆப்பிரிக்க ஆய்வுகள் பள்ளியில் ஆய்வுகள் பேராசிரியராக சேர்ந்தார். 2013 ஆம் ஆண்டில், இவர் லண்டன் பொருளியல் பள்ளியில் அரசியல் அறிவியல் பிரிவில் பேராசிரியராக சேர்ந்தார். கபீர் 2004-2005 க்கு இடையில் ஸ்வீடனின் கோதெபாய் பல்கலைக்கழகத்தில் கெர்ஸ்டின் ஹெஸல்கிரென் பேராசிரியராகவும், 2005-2006 க்கு இடையில் தெற்காசியாவில் ஐ.டி.ஆர்.சி பிராந்திய அலுவலகத்தில் மூத்த ஓய்வு வேளைப் பேராசிரியராக இருந்தார். இவர் 2009-2010 இங்கிலாந்து சர்வதேச மேம்பாட்டுத் துறையில் மூத்த ஆராய்ச்சி ஊழியராகவும் பணியாற்றினார். இவர் சசெக்ஸின் மேம்பாட்டு ஆய்வுகள் நிறுவனத்தில் ஒரு ஓய்வுபெற்ற ஊழியராக இருக்கிறார்.  

பாலின அக்கறைகள் பற்றிய கொள்கை மற்றும் திட்டமிடலில் ஒருங்கிணைப்பதற்கான கட்டமைப்புகள் மற்றும் வழிமுறைகளை உருவாக்குவதில் கபீர் தீவிரமாக செயல்பட்டு வருகிறார். பாலினம், வறுமை, சமூக விலக்கு, தொழிலாளர் சந்தைகள் மற்றும் வாழ்வாதாரங்கள், சமூக பாதுகாப்பு போன்றவை குறித்து ஆராய்ச்சிகளில் ஈடுபட்டு வருகிறார். தெற்கு மற்றும் தென்கிழக்கு ஆசியாவை மையமாகக் கொண்டு மையமாக கொண்டு ஆராய்ச்சிகளில் ஈடுபட்டு வருகிறார். ,  

கபீர் தற்போது *பெண்ணிய பொருளாதாரம்*, *மேம்பாடு மற்றும் மாற்றம்*, *பாலினம் மற்றும் மேம்பாடு* ஆகிய பத்திரிகைகளுக்கான ஆலோசனைக்கான ஆசிரியர் குழுவிலும் மற்றும் பெண்ணிய மறுஆய்வு அறக்கட்டளையின் குழுவிவுலும் உள்ளார்.
# ஆசப் உதின் அகமது

**ஆசப் உதின் அகமது** (Ashab Uddin Ahmad இவர் **அசாபுதீன் அஹ்மத்** என்றும் அழைக்கப்படுகிறார், ஆஷாப் உத்தீன் அகமது அல்லது முகமது அசாபுதீன் அஹ்மத் ; ; ஏப்ரல் 1914-28 மே 1994) என்பவர் ஒரு வங்களாதேச எழுத்தாளர், கல்வியாளர் மற்றும் அரசியல்வாதி ஆவார். அவர் ஐக்கிய முன்னணிக்கான கிழக்கு வங்காள சட்டமன்ற உறுப்பினராகவும், ஒரு கம்யூனிஸ்ட் ஆர்வலராகவும் இருந்தார். 2005 ஆம் ஆண்டில், வங்களாதேசத்தின் மிக உயர்ந்த குடிமைப் பணி விருதுகளில் ஒன்றான ஏகுஷே படக் இவருக்கு இவரின் மரணத்திற்குப் பின் வழங்கப்பட்டது. இலக்கியத்திற்கான அவரது பங்களிப்புகளைப் பாராட்டும் விதமாக இந்த விருது வழங்கப்பட்டது. இதில் வங்காளம் மற்றும் ஆங்கிலத்தில் வெளியிடப்பட்ட 24 நூல்களும் அடங்கும்.  

## ஆரம்பகால வாழ்க்கை மற்றும் பின்னணி
ஆசாப் உதின் ஏப்ரல் 1914 இல், சாதன்பூர் என்ற கிராமத்தில் பிறந்தார். தற்போது இந்த இடம் வங்களதேசத்தின் சிட்டகாங் மாவட்டத்தைச் சேர்ந்த பன்ஷ்காலி உபசிலா என அழைக்கப்படுகிறது. இது பிரித்தானிய இந்தியாவின் ஆட்சிப் பகுதிகளின் கீழ் இருந்தபோது வங்காள மாகாண ஒரு பகுதியாக இருந்தது. அவர் ஒரு நடுத்தர வர்க்க முஸ்லீம் குடும்பத்தைச் சேர்ந்தவர். இவரது தந்தை தேயிலை தோட்ட மேலாளராக இருந்தார். சஃபர் அலி தனது முதல் திருமணத்தின் மனைவியின் மூலம் ஐந்து குழந்தைகளையும், இரண்டாவது திருமண மனைவியின் மூலம் ஆறு குழந்தைகளையும் பெற்றார்.  

## கல்வி
ஆஷாப் உத்தீன் ஒரு மக்தாப்பில் தனதுஆரம்பக் கல்வியினைக் கற்றார். அங்குள்ள ஒரு பள்ளியில் பயின்றார். அதன்பிறகு சாதன்பூர் ஆங்கில நடுநிலைப்பள்ளி மற்றும் பனிகிராம் உயர்நிலைப் பள்ளி ஆகிய கல்வி நிறுவனங்களில் 1932 ஆம் ஆண்டில் பட்டம் பெற்றார். பனிகிராம் உயர்நிலைப் பள்ளியில் படிக்கும் போது, ஆஷாப் உதின் சாதன்பூரில் ஒரு நூலகத்திற்கு ஏற்பாடு செய்தார், அதற்கு அவர் சாதன்பூர் கிராம நல நூலகம் என்று பெயரிட்டார். இது சாதன்பூரில் உள்ள முதல் நூலகமாகும். மேலும் இப்பகுதியில் உள்ள சில நூலகங்களில் ஒன்றாகும். முஸ்லீம் மக்கள் பெரும்பான்மையாக வசிக்கு கிராமப்புறத்தில் ஒரு நூலகத்தைத் திறப்பதே இவரது நோக்கங்களில் ஒன்றாகும். ஏனெனில் அவர் அறிந்த அனைத்து கிராமப்புற நூலகங்களும் இந்து மக்கள் அதிகம் வாழ்ந்த சுற்றுப்புறங்களில் தான் அமைந்திருந்தன. தனது நண்பர்களுடன் சேர்ந்து, திருமணங்களில் பணியாளராக பணிபுரிந்து நூலகத்திற்காக பணம் திரட்டினார். இந்த பணத்தைப் பயன்படுத்தி, நூலகத்திற்கான புத்தகங்களை வாங்கினார்.  

1934 ஆம் ஆண்டில், ஆஷாப் உதின் அகமது சிட்டகாங் கல்லூரியில் ஐ.ஏ பட்டம் பெற்றார், அங்கு மாதம் ரூ. 20 உதவித் தொகையாக பெற்றார். 1936 இல், சிட்டகாங் கல்லூரியில் இளங்கலைப் பட்டம் பெற்றார். மேலும் அவர் 1939 இல் டாக்கா பல்கலைக்கழகத்தில் ஆங்கிலத்தில் முதுகலைப் பட்டம் பெற்றார்.  

## விருதுகள்
அவரது வாழ்நாளில் வங்காளதேச சுதந்திர போராட்டம் மற்றும் விடுதலைப் போர் ஆராய்ச்சி மையம், சிட்டகாங் பைசாக் கொண்டாட்டக் கவுன்சில், வக்கீல் எய்ட் சொசைட்டி, சிட்டகாங் கல்லூரி முன்னாள் மாணவர் பேரவை மற்றும் சிட்டகாங் மகளிர் எழுத்தாளர் சங்கம் உள்ளிட்ட பல்வேறு அமைப்புகளிடமிருந்து ஆஷாப் உதின் அகமது பல விருதுகளைப் பெற்றார்.
# அயூப் பச்சு

**அயூப் பச்சு** ( Bengali pronunciation:  ; 16 ஆகஸ்ட் 1962 &ndash; 18 அக்டோபர் 2018) வங்காளதேச ராக் இசை கலைஞர், இசையமைப்பாளர் மற்றும் பாடகர், பாடலாசிரியர் ஆவார், இவர் வங்களாதேச ராக் இசைக்குழுவின் நிறுவனர் ஆவார். இவர் முன்னணி பாடகராகவும், இசைக்குழுவின் முன்னணி கிதார் கலைஞராகவும் இருந்ததன் மூலம் பரவலான புகழ் பெற்றார்.  

பாட்டியாவில் பிறந்த பச்சு 1970 களின் முற்பகுதியில் தனது குடும்பத்துடன் சிட்டகாங்கிற்கு குடிபெயர்ந்தார். இவர் 1977 ஆம் ஆண்டில் தனது முதல் இசைக்குழுவான அக்லி பாய்ஸ் என்பதனை உருவாக்கினார். இவர் உயர்நிலைப் பள்ளியில் கல்வி பயின்ற போது கிதார் கலைஞராக ராக் இசைக்குழு ஃபீலிங்ஸ் (இப்போது நகர் பால் என்று அழைக்கப்படுகிறது) எனும் குழுவில் சேர்ந்தார். அவர் 1977 முதல் 1980 வரை அந்த இசைக்குழுவில் இருந்தார். 1980 ஆம் ஆண்டில், அவர் சோல்ஸ் எனும் குழுவில் சேர்ந்தார், அங்கு அவர் பத்து ஆண்டுகள் இருந்தார்.மேலும் *சூப்பர் சோல்ஸ்* (1982), *கல்லூரி எர் காரிடோர்* (1985), *மனுஷ் மதிர் கச்சகாச்சி* (1987) மற்றும் *கிழக்கு மற்றும் மேற்கு* (1988) உள்ளிட்ட நான்கு நிறுவனங்களின் பாடல்களில் இவர் தோன்றினார். 1991 ஆம் ஆண்டில், அவர் தனது சொந்த இசைக்குழுவான எல்.ஆர்.பி. மூலம் இவர் தனது இரண்டு பாடல் தொகுதிகளை வெளியிட்டார். மேலும் தனிநபராக பாடல்களை பாடியதன் மூலமும் இவர் பரவலாக வெற்றியினைப் பெற்றார்.அவரது முதல் தனி பாடலான *ரோக்டோ கோலாப்* செப்டம்பர் 1986 இல் வெளியிடப்பட்டது. மேலும் இவர் 1988 ஆம் ஆண்டில் வெளியிட்ட மோய்னா மற்றும் 1995 ஆம் ஆண்டுகலில் வெளியிட்ட கோஷ்தோ ஆகிய படைப்புகளும் இவருக்கு வெற்றியினைப் பெற்றுத் தந்தது.  

## ஆரம்பகால வாழ்க்கை
பச்சு 1962 ஆகஸ்ட் 16 ஆம் தேதி சிட்டகாங், பாட்டியாவில் உள்ள கொர்னா யூனியனில் முகமது இஷாக் சவுத்ரி மற்றும் நூர்ஜஹான் பேகம் ஆகியோருக்கு மகனாகப் பிறந்தார். வங்காளதேசத்தின் விடுதலைப் போருக்குப் பிறகு இவரின் குடும்பம் சிட்டகாங் நகரத்திற்கு குடிபெயர்ந்தது. அவர்கள் ஜூபிலி சாலையில் வசித்து வந்தனர். இவருக்கு இரண்டு சகோதரர்கள் இருந்தனர்.இவர் அவர்களில் மூத்தவர் ஆவார். இவரது புனைபெயர் ராபின் ஆகும். இவர் நான்காம் வகுப்பில் இருந்தபோது, 1973 ஆம் ஆண்டு ஒலி கிதாரினை தனது தந்தையிடம் இருந்து பரிசாகப் பெற்றார். சிட்டகாங்கில் வசித்து வந்த ஜேர்மப் தயாஸ் ஒரு மியான்மர் நபரிடமிருந்து கிதார் வாசிக்க கற்றுக்கொண்டார். அவர் முதலில் தனது நண்பரிடமிருந்து ஒரு மின்சார கிதாரை கடனாக வாங்கினார், இது டீஸ்கோ கிதார் ஆகும் . இவர் அதில் அதிக ஆர்வம் காட்டியதனால் அதை இவரிடமே அவரது நண்பர் கொடுத்து விட்டார். ஜிமி ஹெண்ட்ரிக்ஸ் மற்றும் ஜோ சத்ரியானி ஆகியோரின் கிதார் வாசிக்கும் நுட்பங்களினால் இவர் மிகவும் ஈர்க்கப்பட்டார். அவர் 1975 இல் அரசு முஸ்லிம் உயர்நிலைப் பள்ளியில் கல்வி பயின்றார். 1979 ஆம் ஆண்டில் இவர் முஸ்லிம் உயர்நிலைப் பள்ளியில் பட்டம் பெற்றார். இசைக்கலைஞர் ஆவதற்கு அவரது பெற்றோர் முதலில் அவரை ஆதரிக்கவில்லை. ஆனால், ராக் இசை மீதான இவரது ஆர்வத்தை அவரது குடும்பத்தினர் புரிந்து கொண்ட பிறகு, இவரை ஒரு இசைக்கலைஞராக்க அவர்கள் ஒப்புக்கொண்டனர். உயர்நிலைப் பள்ளியில் படிக்கும் போது, பச்சு கோல்டன் பாய்ஸ் என்ற பெயரில் ஒரு இசைக்குழுவை உருவாக்கினார், பின்னர் இது அக்லி பாய்ஸ் என்று பெயர் மாற்றப்பட்டது. குமார் பிஷ்வாஜித் இசைக்குழுவில் முன்னணி பாடகராகவும், கிதார் கலைஞராகவும் இருந்தார். அவர்கள் திருமணங்களில் விடுதிகளில் நிகழ்ச்சிகளைச் செய்தார்கள் (பெரும்பாலும் பாட்டியா உபசில்லாவில்).
# சாகர் சரோவர் மற்றும் மெகரூன் ரூனி கொலை வழக்கு

**சாகர் சரோவர் மற்றும் மெஹருன் ரூனி** ( **சாகர்-ரூனி கொலை வழக்கு** என்றும் அழைக்கப்படுகிறது) என்பது பிரபலமான, வங்காளதேசப் பத்திரிகையாளரான இணையரின் தற்போது வரை தீர்க்கப்படாத இரட்டை கொலை வழக்கு பற்றியது ஆகும். 11 பிப்ரவரி 2012 அன்று வங்காளதேசத்தில் டாக்கா குடியிருப்பில் இருந்த போது கணவன் மனைவியான இருவரும் குத்திக் கொல்லப்பட்டனர். ஆனால் தற்போதுவரை அதற்கான காரணம் என்ன என்பது தெளிவாகவில்லை இந்த வழக்கு இன்னும் முடிக்கப்படாத நிலையில் உள்ளது .டி.என்.ஏ பரிசோதனையில் இரண்டு பேர் இந்த கொலையில் ஈடுபட்டிருக்கலாம் என்று தெரியவந்துள்ளது.  

இந்த ஜோடியின் கொலை பங்களாதேஷில் உயர்மட்ட அரசியல் மற்றும் ஊடகங்களின் கவனத்தினையும் பரவலாகப் பெற்றது. மேலும் சரோவர் டாய்ச் வெல்லே பத்திரிகையாளராக பணியாற்றியதால் ஜெர்மன் மக்களின் கவனத்தினையும் இந்த கொலை வழக்கு பெற்றது. இந்த வழக்கை ஊடகவியலாளர்கள் மற்றும் சர்வதேச பத்திரிகை அமைப்புகளும் உன்னிப்பாக கவனித்தன. இந்த தம்பதிகளின் கொலை வழக்கானது முன்பு வங்காளதேசத்தில் சில காரணங்களினால் தனித்தனியாக இருந்த பத்திரிகையாளர்களையும் ,அமைப்புகளையும் ஒன்றிணைத்தது.  

## வாழ்க்கை வரலாற்று மற்றும் தொழில் தகவல்
கோலம் முஸ்தோபா சரோவர் , சாகர் சரோவர் என்று பரவலாக அறியப்பட்டார். இவரது குடும்பம் பழைய டாக்காவைச் சேர்ந்தது. இவர் டிசம்பர் 2011 ஆம் ஆண்டு முதல் மஸ்ரங்கா தொலைக்காட்சியின் ஒளிபரப்பு செய்தி ஆசிரியராக இருந்தார். இவர் முன்னர் ஜெர்மனியின் பான் நகரில் உள்ள ஜெர்மனின், டாய்ச் வெல்லின் பங்களா சேவையில் நிருபராக , அச்சு வேலை மற்றும் கட்டுரையாளாராகவும் மூன்று ஆண்டுகள் பணியாற்றினார். மேலும் அவரது படைப்புகள் வர்த்தக இதழான *பிளாட்ஸ் ஆயில் கிராம் நியூஸிலும் வெளிவந்தன* . அவர் எரிசக்தி நிருபர்கள் மன்றத்தின் நிறுவனர் மற்றும் தலைவராகவும், *எனர்ஜி பங்களா* என்ற பத்திரிகையின் தலைமை ஆசிரியராகவும் இருந்தார். சரோவர் FERB இன் 9 உறுப்பினர்கள் கொண்ட குழுவில் இயக்குநராக இருந்தார்.  

மெஹருன் நஹர் ரூனி ஏடிஎன் பங்களாவின் மூத்த தொலைக்காட்சி நிருபராக இருந்தார், அங்கு அவர் 2001 ஆம் ஆண்டு முதல் பணிபுரிந்து வந்தார். அவர் ஒலிபரப்பு ஊடகங்களில் வேலை செய்வதற்கு முன்பாக சேனல் ஐ மற்றும் சங்பத் மற்றும் ஜுகந்தர் ஆகிய அச்சு ஊடகங்களில் பணியாற்றினார். பங்களாதேஷில் எரிசக்தி பிரச்சினைகள் குறித்தும் அவர் பலமுறை அறிக்கை அளித்தார்.  

இந்தத் தம்பதியருக்கு ஒரு மகன் இருந்தார், அவர்கள் கொலை செய்யப்பட்டபோது இவருக்கு 5 வயது ஆகும்.  

முஸ்லிம்களுக்கான அசிம்பூர் மயானத்தில் பழைய டாக்காவில் இவர்கள் அடக்கம் செய்யப்பட்டுள்ளனர். இது முஸ்லிம்களாக இருக்கும் டாக்கா குடிமக்களுக்கு பரவலாக அறியப்பட்ட கல்லறைகள் இருக்கும் இடம் ஆகும்  

## இறப்பு
திருமணமான பங்களாதேஷ் தம்பதியர், சாகர் மற்றும் ரூனி, டாக்காவின் மேற்கு ராஜா பஜார் பகுதியில் ( *மஹல்லா* ) ஐந்து மாடி கட்டிடத்தின் நான்காவது மாடியில் தங்கள் 5 வயது குழந்தையுடன் வசித்து வந்தனர். சரோவர் மற்றும் ரூனி கொல்லப்படுவதற்கு முன்பு அவர்களது வீட்டில் சில விருதினர்கள் இருந்ததாக அவர்களின் வீட்டில் அருகில் இருந்தவர்கள் கூறுகின்றனர்.  

## சூழல்

### குற்றம்
டாக்காவின் அதிகாரப்பூர்வ காவல் துறையின் பதிவுகளின்படி, 2012 பிப்ரவரியில் சாகர்-ரூனி கொலை வழக்கு உட்பட 23 கொலைகள் பதிவாகியுள்ளன. ஆனால் ஊடக அறிக்கைகள் அதிகமான கொலைகள் காவல் துறையினரால் கவனத்திற்கு வரவில்லை பதிவு செய்யப்படவில்லை என்று தெரியவந்துள்ளது.
# அகமது சோபா


**அகமது சோபா** ( Ahmed Sofa , pronounced  ; 30 ஜூன் 1943 28 ஜூலை 2001) ஒரு வங்காளதேச எழுத்தாளர், சிந்தனையாளர், புதின எழுத்தாளர், கவிஞர் ஆவார் . தேசிய பேராசிரியர் அப்துர் ரசாக் மற்றும் சலீமுல்லா கான் உட்பட பலர் இவரை மிர் மோஷரஃப் ஹொசைன் மற்றும் காசி நஸ்ருல் இஸ்லாம் ஆகியோருக்குப் பிறகு மிக முக்கியமான வங்காள முஸ்லீம் எழுத்தாளராகக் கருதுகின்றனர். சோபா 18 புனைகதை அல்லாத நூல்கள், 8 புதினங்கள் , 4 கவிதைத் தொகுப்புகள், 1 சிறுகதைத் தொகுப்பு மற்றும் பல நூல்களை இவர்எழுதினார்.  

*சோபாவின் பங்காலி முசல்மனெர் நாயகன்* (பெங்காலி முஸ்லிம்களின் மனம், 1981) என்பது வங்காள முஸ்லிம்களின் அடையாளத்தினை சமூகத்திற்கு உணர்த்துவதாக பாராட்டப்பட்டது. இந்த நூல் அவர்கள் பின்தங்கியதற்கான காரணங்கள், ஒரு சமூகமாக அவர்கள் எவ்வாறு வளர்ச்சி அடைந்தனர் மற்றும் அவர்களின் அறிவுசார் முன்னேற்றம் குறித்து இந்த நூல் விளாக்குவதாக அவர்கள் பாராட்டினர். *புத்தப்ரிதிர் நேதுன் பின்யாஸ்* (அறிவார்ந்த ஒரு புதிய முறை, 1972) இல், சோபா பங்களாதேஷின் அறிவுசார் நிலப்பரப்பை வரைபடமாக்கியது, பங்களாதேஷ் புத்திஜீவிகளின் பொதுவான சந்தர்ப்பவாத போக்குகள் , ஸ்தாபனத்துடனான அவர்களின் ஒத்துழைப்பு மற்றும் பிந்தைய காலனித்துவ பங்களாதேஷில் எந்தவொரு உண்மையான பொருள் மாற்றத்தையும் கொண்டு வரத் தவறியது.  

உளவியல் மற்றும் சமூக கலாச்சார நுணுக்கங்களை யதார்த்தவாதத்துடன் சித்தரிக்கும் அவரது படைப்புகளின் தன்மையை விமர்சகர்கள் பாராட்டினர். அபுல் ஃபசல் மற்றும் பலர் *சோபாவின் ஓம்கார்* (தி ஓம், 1975) நூலானது வாங்காளதேசத்தின் விடுதலை இயக்கத்தின் சிறந்த இலக்கிய ப்டைப்புகளில் ஒன்றாகக் கருதினர். கட்சி அரசியல் மற்றும் ஊழலில் ஈடுபட்டுள்ள பல்கலைக்கழக ஆசிரியர்களை நையாண்டி செய்யும் நாவலான *கபி பிட்டாண்டா* (ஒரு கதை, 1995), பெங்காலி இலக்கியத்தில் சிறந்த நையாண்டிகளில் ஒன்றாகக் கருதப்படுகிறது. *புஷ்பா ப்ரிக்சா எபாங் பிஹங்கா புரான்* (மலர்கள், மரங்கள் மற்றும் பறவைகளின் கதைகள், 1996) எனும் நூல் பறவைகள், தாவரங்கள் மற்றும் மரங்களுடனான இவரின் ஆன்மீகத்தில் இவரின் ஈடுபாடு மற்றும் சுற்றுச்சூழல் உணர்வை இந்த நூல் பிரதிபலிக்கிறது.  

ஹோபாயன் அகமது, முஹம்மது ஜாபர் இக்பால், தாரெக் மசூத், ஃபர்ஹாத் மஜார், சலீமுல்லா கான், போன்றவர்களுக்கு இவரின் படைப்புகள் ஊக்கத்ஹினை அளித்துள்ளது. அவர் தனது படைப்புகள் மற்றும் மரபு மூலம் வங்காளதேசத்தின் மிக சக்திவாய்ந்த அறிவுசார் தாக்கங்களைச் செலுத்தும் நபர்களில் ஒருவராக அறியப்படுகிறார். அவர் கிளர்ச்சி, பைத்தியம், இழிவானவர், அதிகாரத்தை மதிக்காதவர், புத்திஜீவிகள் மத்தியில் அதிக சமரசமற்ற நபர் என்று அறியப்பட்டார். சோபா 1975 இல் லேகக் ஷிபீர் விருதையும், 1993 இல் பங்களா அகாடமி வழங்கிய சதாத் அலி அகந்தா விருதையும் நிராகரித்தார். அவருக்கு 2002 ல் பங்களாதேஷ் அரசு இவரின் மரணத்திற்குப் பின் ஏகுஷே படக் விருது வழங்கியது. இவரது தந்தை ஹெடாயெட் அலி, மற்றும் அவரது தாயார் ஆசியா கதுன் ஆவர். அவர் தனது இரண்டாம் நிலை மற்றும் உயர்நிலைக் கல்வியை சிட்டகொங்கில் கற்றார். இவர் 1962 ஆம் ஆண்டில் டாக்காவுக்குச் சென்று மற்றும் டாக்கா பல்கலைக்கழகத்தில் வங்காள துறையில் கல்வி பயின்றார். டாக்கா பல்கலைக்கழகத்தில், அஹ்மத் ஷெரீப்பால் என்பவரால் இவர் ஒரு முறை கண்டிக்கப்பட்டார். அதன் பின்னர் இவர் வகுப்பிற்குச் செல்லவில்லை. 1967 ஆம் ஆண்டில், பிரம்மன்பரியா கல்லூரியில் இளங்கலைப் பட்டம் பெற்றார். 1970 ஆம் ஆண்டில், டாக்கா பல்கலைக்கழகத்தில் அரசியல் அறிவியலில் முதுகலைப் பெற்றார். ஆனால் அவர் அதனை நிறைவு செய்யவில்லை.
# மகமதூர் ரகுமான்


**மஹ்முதூர் ரஹ்மான்** ( ; பிறப்பு 6 ஜூலை 1953) வங்களாதேசத்தின் வங்காள நாளிதழ்களில் ஒன்றான *அமர் தேஷின்* உரிமையாளர்களில் ஒருவரும், நடிப்பு ஆசிரியரும் ஆவார். அவர் ஒரு பொறியியலாளர் மற்றும் தொழிலதிபர் ஆவார்.  

மஹ்முதூர் ரஹ்மான் 2002 ஆம் ஆண்டில் தேசிய முதலீட்டு வாரியத்தின் நிர்வாகத் தலைவராக நியமிக்கப்பட்டார், பின்னர் 2005 ஆம் ஆண்டில் தேசிய எரிசக்தி ஆலோசகராக பதவி உயர்வு பெற்றார். இரு பதவிகளில் இருந்த சமயத்தில் வெளிநாட்டு முதலீடுகளை ஈர்ப்பதற்கும் வங்களதேசத்தின் எரிசக்தி திறனை அதிகரிப்பதற்கும் ரஹ்மான் அதிக அளவிலான இலக்குகளை நிர்ணயித்தார். வெளிநாட்டு முதலீட்டாளர்களை ஈர்ப்பதில் அவர் வெற்றி பெற்றிருந்தார். ஆனால் பெட்ரோல் விலை அதிகரித்தல்மற்றும் சுரங்கங்களை அதிகரித்தல் போன்ற இவரின் செயல்கள் சர்ச்சைக்கு உள்ளாகின.  

2008 இல் அவாமி லீக் தேர்தலில் வெற்றி பெற்றது. அதில் இருந்து ரஹ்மான் தனது செய்தித்தாள் மூலம் அரசாங்கத்தை கடுமையாக விமர்சித்தார். கட்சி நிர்வாகிகள் மற்றும் அரசாங்க அதிகாரிகளால் 2009 ஆண்டு முதல் 2013 வரை 50 க்கும் மேற்பட்ட முறை இவரின் பத்திரிக்கை மீது அவதூறு மற்றும் தேசத்துரோக வழக்குகளை தொடர்ந்தது. சர்வதேச மனித உரிமைகள் குழுக்கள் மற்றும் பத்திரிகை அமைப்புகள் அவருக்கு எதிரான அரசாங்கத்தின் நடவடிக்கைகளை சட்டத்திறுப் புறம்பான துன்புறுத்தல்கள் என்று தங்களது கண்டங்களைப் பதிவு செய்தன. 2013 ஆம் ஆண்டில் நடைபெற்ற ஷாபாக் ஆர்ப்பாட்டங்களில் கலந்து கொண்டவர்களை இவர் தவறாக சித்தரித்ததாக இவர் மீது விம்ர்சனங்கள் வைக்கப்பட்டன.  

## ஆரம்பகால வாழ்க்கை
மஹ்முதூர் ரஹ்மான் பங்களாதேஷின் கொமிலாவில் பிறந்தார், அவரது தாயார் மஹ்முதா பேகம். இவர் 1977 ஆம் ஆண்டில் பங்களாதேஷ் பொறியியல் மற்றும் தொழில்நுட்ப பல்கலைக்கழகத்தில் வேதியியல் பொறியியல் பிரிவில் இளங்கலைப் பட்டம் பெற்றார். ஜப்பானில் பொறியியளாளராகப் பணிபுரிந்த பின்னர், பீங்கான் பொறியியலில் பட்டம் பெறுவதற்காக நாடு திரும்பினார்.டாக்கா பல்கலைக்கழகத்தின் வணிக நிர்வாக நிறுவனத்தில் எம்பிஏ பெற்றார்.  

அவர் ஹருனூர் ரஷீத் கான் மோன்னோ என்பவரின் மகளான ஃபிரோசா கான் என்பவரை மணந்தார்.  

## வணிக வாழ்க்கை
ரஹ்மான் பெரிய பிரித்தானிய நிறுவனத்திற்கு சொந்தமான பிரித்தானிய ஆக்சிஜன் எரிவாயு நிறுவனத்தில் பொரியியளாலராக பணி புரிந்ததில் இருந்து தொடங்கினார். ஜப்பானில் சில ஆண்டுகள் பணிபுரிந்தார். மேலும் இவர் முன்னு மட்பாண்டங்கள், டங்கன் பிரதர்ஸ், ஷைன்புகூர் மட்பாண்டங்கள், பெக்ஸிம்கோ குழு மற்றும் பத்மா டெக்ஸ்டைல் ஆகியவற்றிலும் பணியாற்றினார்.  

## 2013 கைது
2008 இல் அவாமி லீக் தேர்தலில் வெற்றி பெற்றது. அதில் இருந்து ரஹ்மான் தனது செய்தித்தாள் மூலம் அரசாங்கத்தை கடுமையாக விமர்சித்தார். கட்சி நிர்வாகிகள் மற்றும் அரசாங்க அதிகாரிகளால் 2009 ஆண்டு முதல் 2013 வரை 50 க்கும் மேற்பட்ட முறை இவரின் பத்திரிக்கை மீது அவதூறு மற்றும் தேசத்துரோக வழக்குகளை தொடர்ந்தது. 11 ஏப்ரல் 2013 அன்று, ஹேக்-ஜியாவுதீன் உரையாடல்கள், பிற இணைய குற்றங்கள் மற்றும் வன்முறையைத் தூண்டுவது தொடர்பான தேசத்துரோக குற்றச்சாட்டில் வங்கதேச காவல்துறை இறுதியாக ரஹ்மானை கைது செய்தது. அவருடைய மின்னணு மற்றும் சேமிப்பக சாதனங்களை அவர்கள் பறிமுதல் செய்தனர்.
# நூருல் அசன்

**குவாசி நூருல் அசன் சோஹன்** (Quazi Nurul Hasan Sohan பிறப்பு: நவம்பர் 21, 1993) ஓர் வங்காளதேசத் துடுப்பாட்ட வீரர் ஆவார். இவர் வங்காளதேச அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் ஆகிய போட்டிகளில் விளையாடி வருகிறார்.மேலும் இவர் முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2010 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2011 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2016 ஆம் ஆண்டில் இவர் சர்வதேச அளவில் வங்காளதேச அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 4046 ஓட்டங்களையும் , பட்டியல் அ போட்டிகளில் 2420 ஓட்டங்களையும் எடுத்தார். மேலும் இவர் 19 வயதிற்கு உட்பட்ட வங்காளதேச அணி , வங்காளதேச அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். இவர் வங்காளதேச துடுப்பாட்ட அணியின் முதனமைக் குச்சக் காப்பாளராக உள்ளார். இவர் வங்காளதேசத்தின் குல்னாவில் பிறந்தார்.  

## உள்ளூர்ப் போட்டிகள்
அவர் 2015 இல் வங்காளதேச பிரீமியர் லீக்கில் சில்ஹெட் சூப்பர் ஸ்டார்ஸ் அணிக்காக விளையாடியுள்ளார்.  

2017–18 டாக்கா பிரீமியர் லீக்கில் இவர் விளையாடினார். அந்தத் தொடரில் ஷேக் ஜமால் தன்மொண்டி சங்கத்தின் சார்பாக விளையாடினார். அதில் 12 போட்டிகளில் 546 ஓட்டங்கள் எடுத்தார்.  

2018–19 வங்காளதேச பிரீமியர் லீக்கிற்கான வரைவு பட்டியலில் இடம் பெற்றதனைத் தொடர்ந்து, அக்டோபர் 2018 இல், டாக்கா டைனமைட்ஸ் அணிக்கான அணியில் இவர் இடம் பெற்றார். இவர் 2017-18 மற்றும் 2018-19 ஆம் ஆண்டுகளில் பட்டியல் அ மற்றும் இருபது 20 துடுப்பாட்டப் போட்டியில் ஷேக் ஜமால் தன்மொண்டி சங்கத்தின் தலைவராக இருந்தார்; 2018–19ல் டாக்கா பிரீமியர் பிரிவு இருபதுக்கு துடுப்பாட்ட லீக்கின் துவக்க தொடரின் வாகையாளர் பட்டத்தினை வென்றனர்.  

2018–19 டாக்கா பிரீமியர் பிரிவு துடுப்பாட்ட லீக் போட்டியில் ஷேக் ஜமால் தன்மொண்டி சங்கத்துன் சார்பாக இவர் விளையாடினார். அந்தப் போட்டித் தொடரில் 16 போட்டிகளில் விளையாடி 524 ரன்கள் எடுத்தார்.  

## சர்வதேச வாழ்க்கை
2016 ஆம் ஆண்டில் இவர் சிம்பாப்வே துடுப்பாட்ட அணிக்கு எதிரான துடுப்பாட்டத் தொடரில் விளையாடுவதற்காகத் தேர்வானார். சனவரி 15 இல் சிம்பாப்வே அணிக்கு எதிரான இருபது20 போட்டித் தொடரில் இவர் அறிமுகமானார்.  

அதே ஆண்டில் நியூசிலாந்துத் துடுப்பாட்ட அணிக்கு எதிராக இவர் தேர்வானார். அந்தத் தொடரில் தேர்வாகிய முஷ்பிகுர் ரஹீம் காயம் காரணமாக தொடரில் இருந்து நீக்கம் செய்யப்பட்டார். அவருக்கு பதிலாக இவர் தேர்வானார். டிசம்பர் 29 இல் நியூசிலாந்துத் துடுப்பாட்ட அணிக்கு எதிரான் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். 2017 ஆம் ஆண்டில் நியூசிலாந்துத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது. சனவரி 20 அன்று இந்த அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார்.  

டிசம்பர் 2018 இல், 2018 ஏ.சி.சி வளர்ந்து வரும் அணிகள் ஆசியா கோப்பைக்கான வங்காளதேச அணியின் தலைவராக இவர் தேர்வு செய்யப்பட்டார்.
# ஜகனரா ஆலம்


**ஜகனரா** **ஆலம்** (Jahanara Alam ) (பிறப்பு: 1 ஏப்ரல் 1993) என்பவர் வங்காளதேச பெண்கள் துடுப்பாட்ட அணியின் வீரர் மற்றும் தலைவர் ஆவார். இவர் வங்காளதேசத் துடுப்பாட்ட அணிக்காக பெண்கள் ஒருநாள் பன்னாட்டுத் துடுப்பாட்டப் போட்டி மற்றும் பெண்கள் பன்னாட்டு இருபது20 சர்வதேச அளவில் விளையாடி வருகிறார். மேலும் இவர் இருபது20 போட்டிகளிலும் விளையாடி வருகிறார். 2011 ஆம் ஆண்டில் இவர் ஒருநாள் துடுப்பாட்டப் போட்டிகளில் 152 ஓட்டங்களையும் 33 இலக்குகளையும் கைபற்றியுள்ளார். பன்னாட்டு இருபது20 போட்டிகளில் 156 ஓட்டங்களையும் 53 இலக்குகளையும் கைப்பற்றினார். மேலும் இவர் 19 வயதிற்கு உட்பட்ட வங்காளதேச அணி , வங்காளதேச அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். அவர் ஒரு வலது கை மித வேகப்பந்து வீச்சாளர் மற்றும் வலது கை பெண் மட்டையாளர் ஆவார்.  

## ஆரம்பகால வாழ்க்கை மற்றும் பின்னணி
ஜஹானாரா வங்காளதேசத்தில் உள்ள குல்னாவில் பிறந்தார்.  

## தொழில்

### ஆசிய விளையாட்டுக்கள்
சீனாவின் குவாங்சோவில் 2010 ஆம் ஆண்டு நடைபெற்ற ஆசிய விளையாட்டுப் போட்டிகளில் சீனாவின் தேசிய பெண்கள் துடுப்பாட்ட அணிக்கு எதிராக துடுப்பாட்ட பிரிவில் வெள்ளிப் பதக்கம் வென்ற அணியில் ஆலம் உறுப்பினராக இருந்தார்.  

### சர்வதேச துடுப்பாட்டம்
நவம்பர் 26, 2011 அன்று அயர்லாந்து மகளிர் துடுப்பாட்ட அணிக்கு எதிராக ஆலம் தனது ஒருநாள் போட்டியில் இவர் அறிமுகமானார்.  

2012 ஆம் ஆண்டில் இவர் பன்னாட்டு இருபது20 போட்டியில் அறிமுகமனார். ஆகஸ்டு 28 இல் இந்தியப் பெண்கள் துடுப்பாட்ட அணிக்கு எதிரான போட்டியில் இவர் அறிமுகமனார். 2018 ஆம் ஆண்டில் நடைபெற்ற பெண்கள் ஆசியத் துடுப்பாட்டக் கோப்பைத் தொடரில் இவர் வங்காளதேச பெண்கள் துடுப்பாட்ட அணி சார்பாக விளையாடினார். மேலும் அந்தத் தொடரை வங்காளதேச பெண்கள் அணி வென்றது. ஆசியக் கோப்பையினை அந்த அணி வெல்வது இதுவே முதல் முறையாகும். அதே மாதத்தின் பிற்பகுதியில், 2018 ஐ.சி.சி மகளிர் உலக இருபதுக்கு -20 தகுதிப் போட்டிக்கான வங்காளதேச அணியில் இவர் இடம் பெற்றார். 2019 ஆம் ஆண்டில் நவமபர் 4 இல் லாகூர் துடுப்பாட்ட அரங்கத்தில் பாக்கித்தான் பெண்கள் துடுப்பாட்ட அணிக்கு எதிரான போட்டியில் இவர் விளையாடினார்.  

28 ஜூன் 2018 அன்று, அயர்லாந்துக்கு எதிரான பன்னாட்டு இருபது20 போட்டியில் ஐந்து இழப்புகளை வீழ்த்தினார். இதன் மூலம் பன்னாட்டு இருபது போட்டித் தொடரில் ஐந்து இலக்குகளை வீழ்த்திய முதல் வங்காளதேச பெண் வீரர் எனும் சாதனை படைத்தார்.  

அக்டோபர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் பன்னாட்டு இருபது -20 போட்டிக்கான வங்காளதேச அணியில் இடம் பெற்றார். இந்தத் தொடரில் இவர் சிறப்பான ஆட்டத் திறனை வெளிப்படுத்தினார். மேலும் நான்கு போட்டிகளில் ஆறு இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதலிடம் பெற்றார். இந்தத் தொடரில் சிறப்பாக விளையாடியதன் மூலம் பன்னாட்டுத் துடுப்பாட்ட அவையின் சிறந்த வீரராகத் தேர்வானார்.  

ஆகஸ்ட் 2019 இல், ஸ்காட்லாந்தில் நடைபெறும் 2019 ஐசிசி மகளிர் உலக இருபதுக்கு -20 தகுதிப் போட்டிக்கான வங்காளதேச அணியில் இடம் பெற்றார்.
# சச்சித் பத்திரான


**சச்சித் பத்திரான** (*Sachith Pathirana*; ; பிறப்பு: மார்ச் 21, 1989) இலங்கைத் துடுப்பாட்ட அணியின் வீரர் ஆவார். இவர் இலங்கை துடுப்பாட்ட அணிக்காக தேர்வு துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று துடுப்பாட்ட வடிவங்களிலும் விளையாடி வருகிறார். மேலும் முதல் தரத் துடுப்பாட்டம், பட்டியல் அ மற்றும் இருபது 20 ஆகிய உள்ளூர் போட்டிகளிலும் விளையாடி வருகிறார். அவர் கண்டியின் டிரினிட்டி கல்லூரியின் முன்னாள் மாணவர் ஆவார். இவர் 2008 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2008 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2015 ஆம் ஆண்டில் இவர் சர்வதேச அளவில் இலங்கைத் துடுப்பாட்ட அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 9785ஓட்டங்களையும் , பட்டியல் அ போட்டிகளில் 3,462 ஓட்டங்களையும் எடுத்தார். மேலும் இவர் 19 வயதிற்கு உட்பட்ட இலங்கை அணி , இலங்கை அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். அவர் கண்டியின் டிரினிட்டி கல்லூரியின் முன்னாள் மாணவர் ஆவார்.  

## ஆரம்பகால மற்றும் உள்ளூர் போட்டிகள்
19 வயதிற்கு உட்பட்டோருக்கான இலங்கைத் துடுப்பாட்ட அணியில் இவர் விளையாடினார்.அந்தத் தொடரில் 23 போட்டிகளில் விளையாடி மொத்தம் 63 இலக்குகளைக் கைப்பற்றினார். இதன் மூலம் அதிக இலக்குகளைக் கைப்பற்றிய வீரர்கள் வரிசையில் முதலிடம் பெற்றார்.  

மார்ச் 2018 இல், அவர் 2017–18 சூப்பர் ஃபோர் மாகாணத் துடுப்பாட்ட போட்டித் தொடரில் இவர் கண்டி துடுப்பாட்ட அணியில் இடம் பெற்றார் . அடுத்த மாதம் நடைபெற்ற 2018 சூப்பர் மாகாண ஒருநாள் போட்டித் தொடரிலும் இவர் கண்டி துடுப்பாட்ட அணியிலும் அவர் இடம் பெற்றார் .  

ஆகஸ்ட் 2018 இல், கண்டி துடுப்பாட்ட அணியில் 2018 எஸ்.எல்.சி டி 20 லீக்கில் அவர் இடம் பெற்றார். 2018–19 பிரீமியர் லீக் போட்டியில் பதுரெலியா ஸ்போர்ட்ஸ் சங்கம் சார்பாக இவர் விளையாடினார். அந்தத் தொடரில் ஒன்பது போட்டிகளில் விளையாடி 23 இலக்குகளைக் கைப்பற்றினார். இதன் மூலம் அதிக இலக்குகளைக் கைப்பற்றிய வீரர்கள் வரிசையில் முதலிடம் பெற்றார்.  

## சர்வதேச போட்டிகள்
15 ஜூலை 2015 அன்று பாகிஸ்தான் துடுப்பாட்ட அணிக்கு எதிராக இலங்கைக்காக தனது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். தனது முதல் போட்டியில் 10 ஓவர்களை வீசி 54 ஓட்டங்களை விட்டுக் கொடுத்து 2 இலக்குகளை வீழ்த்தினார். தினேஷ் சந்திமலுடன் சேர்ந்து மட்டையாட்டத்தில் 50 ஓட்டங்களை எடுத்து அணியின் வெற்றிக்கு உதவினார். இந்தப் போட்டியில் இவர் மட்டும் 33 ஓட்டங்களை எடுத்தார்.  

6 செப்டம்பர் 2016 அன்று ஆஸ்திரேலியாவுக்கு எதிராக இலங்கைக்காக தனது இருபது -20 சர்வதேச (டி 20 ஐ) அறிமுகமானார்.  

பதிரானா பிப்ரவரி 2017 அன்று தென்னாப்பிரிக்காவுக்கு எதிராக செஞ்சுரியனில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இருப்பினும், அந்தப் போட்டியில் இலங்கைத் துடுப்பாட்ட அணி 88 ஓட்டங்களில் தோல்வியடைந்தது, மேலும் அந்தத் தொடரினை 5–0 என்று இலங்கை இழந்தது.